Ešte v roku 2000 vpálila rýchlosťou pštrosa do kníhkupectva pani s otázkou či tu stále meníme prázdne bombičky do sódovky za plné.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
To sa tak niekedy stane, že sa vyberieme z nášho kníhkupectva do sveta. No vždy sa vrátime. Boli sme na Tabooku v Tábore a boli sme na Spomienke na Deža na Fedákovej v Bratislave. Tam aj tam bolo výborne.
## U nás v kníhkupectve
V Tábore sme sa stretli s ľuďmi z iných malých vydavateľstiev a kníhkupectiev, čitateľmi a čitateľkami, ale aj napríklad jednou bývalou brigádničkou. Zúčastnili sme sa diskusií, výstav, divadiel a koncertov. Stretli sme sa s ľuďmi, ktorí sú nám blízki a hovoril sme o témach, ktoré máme radi, najmä však o knihách. Považujeme to, v dnešnej dobe, za vzácne a sme za to vďační. Podobne to bolo na Fedákovej, stretnutia s milými ľuďmi, výborná hudba, rozprávanie o zaujímavých témach, no tu sme navyše aj predávali knihy a Miriam v našom stánku pripravila skvelý program (nielen) pre deti. (Ten vľavo dole na obrázku pri hostine, ktorá bola v Tábore na ulici, je Blexbolex.)
Ale teda, vrátili sme sa. K nám do kníhkupectva na Koziu 20. A vraciame sa sem už tridsaťtri rokov. Prvýkrát sme otvorili 9. 9. 1992. Vtedy sme boli jediným miestom v tejto štvrti, kde ste sa mohli strenúť s vami blízkymi ľuďmi, dať si kávu. Niekoľko rokov po tom ako sme otvorili, sem chodievali rozpačití ľudia zvyknutí na mäsiarstvo a smutne odchádzali bez karé či bôčika. Iní, milo prekvapení odchádzali s knihami, ktoré nikde inde neboli. Ešte v roku 2000 vpálila rýchlosťou pštrosa do kníhkupectva pani s otázkou či tu stále meníme prázdne bombičky do sódovky za plné. No, už si zvykli, už ste si zvykli, že sme kníhkupectvo a sme tu. A pribudlo aj niekoľko generácií čitateľstva.
Tých tridsaťtri rokov chceme s vami osláviť. Preto dostanete zajtra, 9. 9., ku každému knižnému nákupu v bratislavskom Artfore knihu z vydavateľstva Artforum. Predvýber sme spravili za vás, všetko vám vysvetlíme, keď k nám prídete. Tešíme sa na vás.
Vydali sme ďalšie číslo novín Čo čítať? Prekvapivo vyšlo o pár dní skôr ako sme plánovali. Príďte si po ne a začítajte sa do článkov o vydavateľstvách, prekladaní kníh a do knižných tipov od zaujímavých ľudí. V novinách sa dozviete aj o novom kníhkupectve, lebo aj to sa deje, vznikajú kníhkupectvá.
Poznámka pod čiarou: Zajtra vychádza eskamotérovi a iluzionistovi knižného sveta Danovi Brownovi celosvetovo očakávaná kniha Posledné tajomstvo, odohrávajúca sa v Prahe. Ak máte na túto divočinu chuť, od zajtra bude aj u nás v kníhkupectve.
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.